Vinter-OL 1994

Vinter-OL 1994 vart arrangert på Lillehammer. Dette var andre gong OL vart arrangert i Noreg og var dei 17. olympiske vinterleikane i rekkja. Delar av leikane vart haldne på Hamar (der Vikingskipet og Hamar OL-Amfi vart bygt for nettopp dette) og på Gjøvik (Gjøvik Olympiske Fjellhall).

Andre byar som hadde ønskt å arrangera meisterskapen, var Anchorage i USA,Östersund og Åre i Sverige og Sofia i Bulgaria.

Norsk flaggberar under opningsseremonien var Bjørn Dæhlie, som deltok i langrenn.

 Nyvinningar 
Ettersom IOK hadde vedteke at sommar- og vinter-OL frå no av skulle haldast med to år imellom, blei OL på Lillehammer arrangert berre to år etter OL i Albertville i 1992. Dette er einaste gongen same typen OL er blitt halde med så kort mellomrom.

Dette OL-arrangementet var det første i historia som der resultata vart formidla direkte via 
Internett, av det norske selskapet Oslonett.

Idrettsgreiner
 Aking og bobsleigh
 Freestyle
 Ishockey
 Skøyteløp
 Kortbaneløp på skeiser
 Kunstløp
 Alpine greiner
 Nordiske greiner
 Skiskyting

 Resultat 
Beste nasjon vart Russland med 11 gullmedaljar. Noreg ende opp med 10 gull-, 11 sølv- og 5 bronsemedaljar.

Dei norske gullmedaljane kom ved:
 Johann Olav Koss – (1500, 5000 og 10 000 meter skøyter)
 Espen Bredesen – 90 m hopp
 Fred Børre Lundberg – kombinert
 Lasse Kjus – alpin kombinasjon
 Stine Lise Hattestad – kulekøyring
 Thomas Alsgaard – 30 km langrenn (fristil)
 Bjørn Dæhlie – 10 km langrenn (klassisk), 15 km langrenn (fristil, jaktstart)

 Medaljestatistikk 
 Dei beste nasjonane 50px  Nr.  Nasjon G  S  B  Totalt  1   Russland  11  8  4  23 2   Noreg  10  11  5  26 3   Tyskland  9  7  8  24 4   Italia  7  5  8  20 5   USA  6  5  2  13 6   Sør-Korea  4  1  1  6 7   Canada  3  6  4  13 8   Sveits  3  4  2  9 9   Austerrike  2  3  4  9 10   Sverige  2  1  0  3

 Bakgrunnsstoff 
 Nyhendeteneste frå Vinter-OL 1994 Oslonett
 Norges Olympiske Museum på Lillehammer 
 IOK si side om Vinter-OL 1994
 Statistikk frå Vinter-OL 1994 hjå olympia-statistik.de

Kategori:Vinter-OL 1994
Kategori:Idrett i Lillehammer
Kategori:1994 i Noreg
Kategori:Idrettstilskipingar i Innlandet